n_a

Katika kijiji cha Majuto, paliishi mzee mmoja aliyeitwa Katumbo.
  Alikuwa mzee nwenye mke mmoja na watoto watano. Wawili wavulana na
  waliosalia banati. Wanakijiji walimpenda sana. Kazi yake rasmi ilikuwa
  ni kupalilia, kuvuna na kuuza mazao aliyopata. Múda, ulivyosonga.
  Aligundua ya kwamba kazi hiyo haileti mapato mazuri mno. Aliamua
  kuanza kuuza pombe kwa sababu hakuna aliyeuza pombe katika kijiji cha
  Majuto. Alipata wanunuzi wengi kwa siku ya kwanza. Wanunuzi wale
  walimsifu kwa kuwa pombe yake ilikuwa tamu sana. Kila siku walirudi na
  kurudi. Matajiri kwa walalahoi. Kwa vile wanakijiji walinunua pombe
  yake sana, aliamua kulitia maji. Na basi wahenga na wahenguzi
  hawakukosea waliposema ya kwamba mgema akisifiwa pombe hulitia maji.

  Tabia zake, nidhamu na hulka yake ilianza kwenda mrama, kwa sababu
  alianza tabia ya kuwaibia matajiri waliolewa. Mwanakijiji mmoja
  aliyeitwa Juma, aliamua kwenda kunywa pombe kwa mgema yule kwa vile
  alivyosifiwa. Juma pamoja na marafiki zake walilewa mpaka usiku kucha.
  Asubuhi ilipofika hawakuwa na fedha za kuelekea nyumbani. Walitumia
  nusu ya pesa zoa kunywa pombe kwa ngema yule. Fedha zilizosalia mgema
  yule aliwaibia.

  Hapo ndipo Juma aligundua ya kwamba mgema yule alikuwa ni mwizi.
  Alimuagiza apige magoti kisha aweke mikono yake juu. Kumbe Juma
  alikuwa afisa wa polisi. Alimuuliza maswali kadha na Mzee Majuto
  alijibu. Juma, alipeleka mgema yule kortini na akahukumiwa miezi
  miwili gerezani. Jambo hilo lilimfunza mengi sana. Aliteseka humo
  gerezani na kifungo chake kilipoisha alimshukuru jalali. Aliwarudishia
  wote aliochukua fedha zao na kuomba msamaha. Watu wengu walishangaa
  kwani hawakudhania mzee Majuto angelifanya kitendo kama hicho.
  Lilikuwa jambo la kuaibisha sana.

  Hakuacha kazi ya kuuza pombe kwani hiyo ndiyo iliyomletea kipato
  chekwa chekwaa. Licha ya hayo yote wanunuzi hawakumtoroka bali
  waliendelea kununua pombe yake kwa wingi. Kipato cha walevi hao
  walimletea mgema yule kwa sababu aliwauzia pombe. Na basi kweli
  wahenga na wahenguzi hawakukosea waliposema kuwa cha mlevi huliwa na
  mgema.